14. December. ( HT ) l.j. Mmle. 



En af Cand. mag. C lir. Winther indsendt Afhandling: 

 «Polarimetriske Undersøgelser. I. Rotationsdispersionen hos de 

 spontant aktive Stoffer«, som Forfatteren ønskede optagen i 

 Selskabets Publikationer, overgaves til Bedømmelse af Profes- 

 sorerne Christiansen og Thiele. 



Derefter gav Observator CF. Pechiile nedenstaaende 

 Meddelelse: 



Om Parallaxebestemmelser ved Eros. 



Den for to Aar siden opdagede lille Planet Eros er os 

 omkring denne December Maaned saa nær, at den byder en 

 bedre Lejlighed, end man hidtil har haft, til Bestemmelse af 

 Solens Parallaxe. Paa den internationale astrofotograflske Kon- 

 ference i Sommer i Paris, hvis Genstand egentlig var en Raad- 

 slagning mellem de Astronomer, der tage Del i Optagningen af 

 det store fotografiske Himmelkort, drøftedes ogsaa, paa Op- 

 fordring fra flere andre Astronomers Side, Eros-Sagen, og der 

 vedtoges et af en snævrere Komité udarbejdet almindeligt Pro- 

 gram for Iagttagelsen af Eros i denne Opposition. Pariser 

 Observatoriet paatog sig at lade delte l'rogram trykke og sende 

 omkring til Observatorier og Astronomer samt i successive 

 Hefter at give saadanne Tabeller og Oplysninger, der kunde 

 lette og vejlede Astronomerne ved Iagttagelserne. Af saadanne 

 Hefter er der hidtil udkommet sex. 



Af de i Programmet anbefalede Metoder har jeg valgt Iagt- 

 tagelsen af Deklinationsforskelle mellem Planeten og Nabostjerner, 

 dog med den Modifikation, at jeg fortrinsvis holder mig til Iagt- 

 tagelser af Konjunktioner i Deklination. Naar Stjernen og Pla- 

 neten have ens Deklination, faa nemlig Refraktions- og Skrue- 

 fejl ingen Indflydelse, og Skruefejlen elimineres ogsaa af hele 

 Observationssættet, naar der til de enkelte paa begge Sider af 

 Konjunktionen ligelig fordelte Maalinger benyttes de samme 

 Skruegange. Gives der Valg. foretrækkes en Stjerne, der er 

 nogenlunde af samme Størrelse som Planeten. 



